 Kushone 10 wabantu esigamekweni esihlobene nodlame lwabamatekisi eKZN News24Kushone 10 wabantu esigamekweni esihlobene nodlame lwabamatekisi eKZNDurban - Kushone abantu abangu-10 esigamekweni sokudubulana, okukholakala ukuthi sihlobene nodlame lwamatekisi, esenzeke ekuseni ngoLwesibili emgwaqeni omkhulu u-N11 eLadysmith, kubika i-Ladysmith Gazette.Kubikwa ukuthi phakathi kwabantu abashonile kulesi sigameko esenzeke eMatiwanes Kop kukhona nezingane.Amaphoyisa athi iveni yonogada okukholakala ukuthi baqapha amatekisi angaphansi kukasoseshini waseKlipriver idutshulwe ngabantu abangaziwa, inabantu abahlanu phakathi, okubalwa nesikhulu samatekisi, abashone bonke.Umshayeli wemoto yonogada kukholakala ukuthi uphunyukwe yisiteringi, imoto yaphaphalaza yayongqubuzana netekisi ebithwele othisha besikole.OLUNYE UDABA: Kudutshulwe kwabulawa umshayeli wetekisi nomngani wakheEtekisini nakhona kushone abanye abantu abahlanu.Okwamanje bekungakacaci ukuthi itekisi nayo idutshuliwe yini noma cha.Amaphoyisa asendaweni yesigameko kanti sekuvulwe idokodo, kwaqaliswa uphenyo ngesigameko.Isibalo sabantu abashonile kungenzeka sinyuke ngenxa yokuthi kukhona abanye abalimele.Update: Mass shooting on N11 near Ladysmith, 11 dead. Shooting is taxi war relate pic.twitter.com13y0zJuYVT Ladysmith Gazette LdyGazette October 31, 2017 